Damião António Franklin

**Damião António Franklin** (1950–2014) var en angolansk katolsk erkebiskop av Luanda.
## Liv og virke
### Prest
Damião Franklin studerte filosofi og teologi ved seminarene i Cabinda, Luanda og Huambo. I 1976 fullførte han studiene i dogmatisk teologi i Roma. Han mottok presteordinasjonens sakrament den 28. juni 1978 av biskop António Lungieki Pedro Bengui.  I 1982 tok han doktorgrad i kanonisk rett fra Det pavelige universitet Urbaniana i Roma og underviste ved Det pavelige universitet Gregoriana. Damião Franklin var også utdannet ved Det internasjonale institutt for menneskerettigheter i Strasbourg og alumnus i for folkerettsstudier ved Akademiet for internasjonal rett i Haag.

I oktober 1982 ble han kansler for erkebispedømmet Luanda og professor ved seminaret. I 1984 var han med på å grunnlegge Institutt for Religionsvitenskap (ICRA), hvor han var visepresident fra 1984 til 1993. Han ble også utnevnt til professor i kanonisk rett ved Det teologiske fakultet i Kinshasa i Den demokratiske republikk Kongo. Han var også grunnlegger og rektor for Det katolske universitet i Angola (UCAN) i Luanda fra 1997 og utover.

### Hjelpebiskop i Luanda
Den 29. mai 1992 utnevnte pave Johannes Paul II ham til hjelpebiskop av Luanda og titulærbiskop av Falerone. Han ble ordinert til biskop den 12. juli samme år av kardinal Alexandre do Nascimento. Medkonsekrerende var Eduardo André Muaca, erkebiskop emeritus av Luanda, og erkebiskop Félix del Blanco Prieto, apostolisk delegat til Angola.
### Erkebiskop av Luanda
Damião António Franklin ble utnevnt til erkebiskop av Luanda av pave Johannes Paul II den 23. januar 2001. Han var president for den katolske bispekonferanse i Angola og São Tomé (CEAST) fra oktober 2003 til 20. november 2009.  Den 14. februar 2009 utnevnte pave Benedikt XVI ham til spesialsekretær for spesialforsamlingen for Afrika under bispesynoden, som fant sted i oktober samme år.

Han har beklaget korrupsjonen i sitt land og sa: *«Mye av Angolas rikdom går til våpen. Noe går til ekstravaganse, som dette nye presidentpalasset som nesten aldri blir brukt. Enorme summer forsvinner rett og slett i privates hender.»*

Før parlamentsvalget i 2008, det første valget i Angola siden valget i 1992 som utløste den andre fasen av borgerkrigen i landet, uttalte erkebiskopen: *«Den beste måten å unngå krig på er å gjennomføre valgene på en uomtvistelig fri, rettferdig og transparent måte. Det er viktig for politiske partier å fortsette å samarbeide med kirker med sikte på å gjøre samfunnet mer bevisst på en større valgdeltakelse i valgprosessen.»*

Han var rektor ved Det katolske universitet i Angola i mange år, men trakk seg av helsemessige årsaker i juni 2013.

Han døde 63 år gammel den 28. april 2014 etter en operasjon på et sørafrikansk sykehus.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Giovanni Francesco Albani (1720–1803) *1760
* Kardinal Carlo Rezzonico den yngre (1724–1799) *1773
* Kardinal Antonio Dugnani (1748–1818) *1785
* Erkebiskop Jean-Charles de Coucy (1746–1824) *1790
* Kardinal Gustave-Maximilien-Juste de Croÿ-Solre (1773–1844) *1820
* Biskop Charles-Auguste-Marie-Joseph Forbin-Janson (1785–1844) *1824
* Kardinal François-Auguste-Ferdinand Donnet (1795–1882) *1835
* Biskop Charles-Emile Freppel (1827–1891) *1870
* Kardinal Louis-Henri-Joseph Luçon (1842–1930) *1888
* Kardinal Charles-Henri-Joseph Binet (1869–1936) *1920
* Kardinal Maurice Feltin (1883–1975) *1928
* Kardinal Jean-Marie Villot (1905–1979) *1954
* Erkebiskop Giovanni De Andrea (1928–2012) *1975
* Kardinal Alexandre do Nascimento (1925–) *1975
* Erkebiskop *Damião António Franklin* (1950–2014) *1992

## Referanser